**Andre pensionsordninger - info**

[Pensionsinfo](https://www.pensionsinfo.dk)

Her kan du finde et overblik over de fleste af dine pensionsopsparinger.

[Hos LP – Lærernes pension](http://www.lppension.dk)

Her kan du have et beløb til gode for pension af funktionstillæg.

Muligvis har du valgt at få det beløb udbetalt og derefter løbende få pensionsdelen af dine funktionstillæg udbetalt.

Tjenestemænd med en supplerende pensionsordning i LP, kan først få den udbetalt når de når efterlønsalderen, hvis dette er indbetalt efter 2007 og ikke er en del af en LP ordning fra inden 2007.

Nogle fik i 2012 et tilbud om kontant udtrædelses godtgørelse fordi deres depot var ganske lille. De der tog imod dette, har ikke noget til gode hos LP.

[ATP](http://www.atp.dk)

Ca. 3 måneder før du bliver folkepensionist, får du et brev fra ATP. Her fortæller de dig, hvordan denne pension vil blive udbetalt.

[LD](http://www.ld.dk)

Lønmodtagernes Dyrtidsfond

Hvis du var i arbejde i årene 1977-79, så har du sandsynligvis et beløb stående hos LD. Beløbet er blevet forrentet siden 1980.

LD kan udbetales fra man er 60, dog tidligere i specielle situationer, du kan henvende dig på 70 13 13 77, for at høre om du er omfattet af en speciel situation.

[Lønmodtagernes Feriemidler](https://www.borger.dk/pension-og-efterloen/tjenestemandspension-og-loenmodtagernes-dyrtidsfond/loenmodtagernes-dyrtidsfond-saerlig-pensionsopsparing-og-indekskontrakter/loenmodtagernes-feriemidler)

Hvis du ikke har fået udbetalt dine indefrosne feriepenge i 2020 og 2021, kan du ansøge om dem, når du går på pension.